Viborger Samler, 1836-02-09
Udenlandske Efterretninger. Spanien. Le J. des Deb. indeholder følgende Skrivelse fra Bayonne af 23de Jan. "Den 16de og 17de droge Dronningens Tropper sig tilbage, tildeels til Vittoria, tildeels til Landsbyerne Murieta, Nanclare; og Ullibarri de Gambog. De befandt sig endnu der om Morgenen, uden at gjøre nogen Mine til Angreb, og efter de sidste Efterretninger directe fra Murieta, der for Øieblikket er besat af Carlisterne, veed man, at Christinerne strax efter Middag forlode denne Landsby, og toge Veien til Vittoria. De Værker, som Christinerne havde begyndt at opføre ved Villareal de Alava, bleve under selve Fægtningen forstyrrede af de carlistiske Tropper, og disse bemægtigede sig de paa Valpladsen efterladte Geværer og andre Gjenstande. Nogle Øieblikke tidligere vilde Christinernes Artillerie, der befandt sig paa dette Pinnet, være faldet i Carlisternes Hænder, hvis ikke Cordova i største Jil havde ladet det trække tilbage. Den idag hertil ankomne Chef for Generalstaben forsikkrer, at Christinerne havde tabt 1000 Md. Efterretninger fra Vittoria melde, at 60 Saarede vare ankomne dertil i Forgaars Eftermiddag, og at tvende i Nærheden af Ventaen ved Arlaban liggende Huse vare lagte i Aske. De indeholdt de opdyngede Døde saavelsom de Saarede af Dronningens Parti. Jfølge flere Beretninger synes det vist, at Fremmed legionen, der belandt sig ligeover for den 3die navarresiske og 2den castilianske Bataillon, har lidt meget ved sine overordentlige Anstrængelser for at redde Resten af Hæren fra fuldkommen Ødelæggelse. – Derimod læser man i Indicateur: "Man skriver fra St. Jean de Lux af 23de d. M., at de den 17de dennes af den carlistiske Hær gjorte Forsøg paa at fordrive Brigaden af General Cordovas Armee fra dens Stilling, den 18de bleve fornyede uden Virkning. Den 19de stode begge Armeer lige over for hinanden. General Cordovas Artillerie var opstillet ved Venta Mena, en til Rebellernes Stilling stødende Bygning. Den 20de vare 2000 carlistiske Saarede ankommen til Bergara, blandt hvilke to Officierer af høiere Rang befinde sig, og fra dette Punct til Jrun gaves der ingen flere Rebeller, end de, der stode for S. Sebastian, da alle Bander vare kaldte til Gen. Equias. Hovedqvarteer, for at forsvare de forskjellige, til Provindsen Guipuzcon førende Defileer." Disse tvende Efterretninger ere hinanden aldeles modsigende; derimod tale senere Breve fra Bayonne af 25de om en seierrig Fægtning, el Pastor den 21de skal have leveret Carlisterne ved Salvatierra. Efterretningerne fra Grændsen indeholde endnu kun høist vaklende Beretninger om Tildragelserne den 16de, 17de og 18de f. M. Saa meget er vist, at mange Saarede den 19de ere indbragte til Onnate, og at Præsidentens lille Hof lavede sig til Afreise. Den i Pau udkommende Memorial des Pyrendes melder: "Vi erholde et Brev fra Grændsen, der fortæller, at en i Bedous indtruffen Jndvaaner fra Navarra overbringer Efterretning om en ny meget blodig Træfning ved Salvatierra, der ved denne Leilighed er aldeles afbrændt. Carlisterne bleve fuldkomment slagne og adspredte, og mistede 16 Stykker Skyts og en Mængde, Døde, Saarede og Fangne." En Omstændighed, der gjor denne Beretning endnu sandsynligere, er, at den Reisende, der har meddeelt den, gjælder for en Carlist. – Beretningerne fra Madrid gaae til den 23de f. M. Den herskende Frygt for Forstyrrelse af den offentlige Rolighed havde viist sig ugrundet. Samtlige Munke vare enten sendte til deres Hjem eller til Cadiz, hvorfra deres videre Bestemmelsested, skulde anvises dem. Valgloven var i Procuradorernes Kammer skreden frem til den 16de Artikel, og næsten i alle Puncter havde det torrenoske Parti Overhaand. – Paa Børsen Paris vilde man vide, at Mina skulde afløse Cordova i Overcommandoen.